7 करोड़ से राजोला के 5 गांव बनेंगे जल स्वावलंबी
राज्यसरकार द्वारा 27 जनवरी से प्रदेश भर में शुरू हो रहे मुख्यमंत्री जल स्वावलंबन अभियान की डीपीआर विस्तृत कार्य योजना के अनुमोदन के लिए मंगलवार को प्रधान गिरिजा राठौड़ की अध्यक्षता में किया गया। जिसमें ग्राम इस अभियान के लिए चयनित ग्राम पंचायत राजोला कलां को पेयजल के मामले में आत्मनिर्भर बनाने के उद्देश्य से ग्राम पंचायत स्तर पर तैयार की गई विस्तृत कार्य योजना जिला परिषद को भेजने के लिए सामूहिक सहमति प्रदान की गई। इस दौरान उपस्थित जनप्रतिनिधियों ने इस योजना के तहत होने वाले कार्यों इसमें कुछ संशोधनों को लेकर भी अपने विचार प्रकट किए। इस दौरान एसडीएम नंदकिशोर राजोरा, भाजपा नेता गिरवरसिंह राठौड़, विकास अधिकारी तनूराम राठौड़ भी मौजूद थे।
7करोड़ का हैं जल स्वावलंबन अभियान : अभियानकी जानकारी देते एसडीएम राजोरा ने कहा कि इस योजना का मुख्य उद्देश्य प्रदेश के पेयजल की किल्लत वाले ग्रामों को इस मामले में आत्मनिर्भर बनाना है। इसमें राजोला ग्राम पंचायत के कुल 5 ग्राम राजोला, लाणेरा, नापावास, सोहन नगर तथा भाणिया में विभिन्न योजनाओं के तहत करीब 7 करोड़ रुपए खर्च होंगे। जिसमें एनीकट निर्माण, खेतो की मेड़ बंदी, पौध रोपण, खेतों में मिट्टी के कटाव को रोकना, भू तल के पेयजल स्रोतों को रिचार्ज करना तथा चारागाह ओरण भूमि में सघन वृक्षारोपण करना शामिल हैं। शेष|पेज15
जिसमेंमनरेगा, कृषि विभाग, जलदाय विभाग, जल संसाधन विभाग तथा पंचायत समिति का जल ग्रहण विभाग (वॉटर शैड) द्वारा राजोला ग्राम पंचायत में इस योजना को अमली जामा पहनाने के लिए राज्य सरकार की निर्देशों के अनुसार विस्तृत कार्य योजना तैयार की हैं। इन कार्यों पर उपखण्ड स्तर के लिए एसडीएम की अध्यक्षता में एक निगरानी कमेटी का भी गठन किया गया हैं। सम्बन्धित विभाग ही इसमें कार्यकारी एजेन्सी होंगे और यूसी भी उन्हीं के द्वारा दी जायेगी, अगर कार्य में कुछ गड़बड़ी पाई जाती हैं तो वहीं विभाग ही इसके लिए जिम्मेदार होगा।
बैठकमें ये भी रहे उपस्थित
बैठकमें उपप्रधान ममता कंवर राजपुरोहित, सरदार समंद सरपंच दिग्विजय सिंह राठौड़, चौपड़ा सरपंच मोटाराम जाट, शिवपुरा सरपंच अर्जुनसिंह राठौड़, मेव सरपंच इंद्रसिंह भाटी, सांडिया सरपंच गेनाराम पंवार, बिलावास सरपंच बस्तीमल परिहार, धाकड़ी सरपंच अचलाराम सीरवी, धीनावास सरपंच जोशना देवी, चाड़वास सरपंच चेनाराम सीरवी, पंचायत समिति सदस्य बलवंतसिंह, भानू प्रकाश जोशी, कालू भाई, समाज सेवी किशनसिंह जैतावत, भरतसिंह सरदारपुरा, चेलाराम सीरवी, दलपत सीरवी मण्डला आदि बैठक में उपस्थित रहे।
आम नागरिकों का मिले सहयोग : राठौड़
बैठकमें प्रधान गिरिजा राठौड़ ने कहा कि यह अभियान तभी सफल होगा जब ग्राम पंचायत का प्रत्येक निवासी इसमें पूरा सहयोग दे। योजना में गांव के भामाशाहों को भी प्रेरित कर उनका सहयोग लेना भी शामिल हैं, योजना से पूर्व ही भामाशाहों ने विभिन्न रूप में अपना सहयोग देने की बात की हैं, जिसे अच्छी शुरूआत के तौर पर देखा जाना चाहिए।
सोजत. पंचायत समिति बैठक में चर्चा करते अधिकारी जनप्रतिनिधि।
hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva